नई दिल्ली: मध्य प्रदेश विधानसभा चुनाव के मद्देनजर कांग्रेस ने 17 उम्मीदवारों की पांचवीं लिस्ट जारी कर दी है. दिवाली के दिन चौथी लिस्ट में 29 प्रत्याशियों का ऐलान किया गया था. पांचवी लिस्ट के साथ ही कुल 230 सीटों पर कांग्रेस ने अपने उम्मीदवारों का ऐलान कर दिया है. कांग्रेस ने सरताज सिंह को होशंगाबाद विधानसभा सीट से मैदान में उतारा है. सरताज सिंह ने बीजेपी का दामन छोड़कर का कांग्रेस में शामिल हो गए हैं.